Boek: Robey Leibbrandt - 'n Lewe van fanatisme | Maroela Media
Boek: Robey Leibbrandt – 'n Lewe van fanatisme
Die Suid-Afrikaanse Olimpiese bokser Robey Leibbrandt is gedurende die Tweede Wêreldoorlog deur die Nazi's op 'n epiese tog in 'n klein seiljag van Europa na Suid-Afrika gestuur.
Sy missie? Om in opdrag van die Duitse militêre geheimediens as skakel tussen die Nazi's en die Ossewabrandwag te dien. Leibbrandt het ook sy eie planne gehad om 'n sluipmoord op eerste minister Jan Smuts uit te voer en die regering omver te werp.
Leibbrandt het 'n aanhanger van nasionaal-sosialisme geword toe hy in 1936 vir Suid-Afrika aan die Olimpiese Spele in Berlyn deelgeneem het. Hy is daarna deur die Duitse militêre geheimediens gewerf en het intensiewe sabotasieopleiding ontvang.
Wie was hierdie man wat uiteindelik aan hoogverraad skuldig bevind en ter dood veroordeel is? Dié biografie deur die bekroonde skrywer Albert Blake werp nuwe lig op hierdie enigmatiese figuur en die fanatisme wat hom aangevuur het.
Ossewabrandwag – as ek reg onthou was BJ Vorster 'n lid?
Die Volksraadsitting waar daar besluit was om betrokke te raak by die Tweede Wereld oorlog aan die Gealieerdes se kant was ook maar redelik 'bewimpel' gewees.
Wat n legende. Leibbrandt en Fritz Joubert Duquesne is twee manne met ongelooflike lewensverhale wat relatief onbekend is onder die Afrikaner
Was hy familie van die leibbrandt kêrel in Pretoria wat die polisieman met n glas in die oog gesteek het en toe tronk toe is vir al die aanranding sake teen hom?
'n-Moet-kry & 'n-Moet-lees-boek!
Ossewa Brandwaf word deur meeste menste gelyk gestel aan 'n tipe van AWB wat poskantore opgeblaas het. Waarheid is dat dit 'n Afrikaanse kultuurorganisasie was, voorste Afrikaanse persone het daaraan behoort oa. Adv John Vorster, Ons laaste Goewerneur Generaal se vrou, die skrywer Sangiro en nog vele meer. Die regse vleuel van die OB het begin om poskantore op te blaas om Genl. Smuts te foseer om die weermag in SA te hou. Aangesien Smuts hom ten doel gestel het om SA magte front toe te stuur om daar as kanonvoer te dien vir Britanje. Die OB het ook in… Lees meer »